Ellanyn ny Geyrragh

Ta **Ellanyn ny Geyrragh** (Faaroish: *Føroyar*, Danvargish: *Færøerne*) ellanragh t'ayns y Cheayn Sheear lieh-raad eddyr Shetlynn, yn Eeslynn as Norlynn. Ta reill thie ec yn ellanragh veih'n blein 1948, as t'eh ny voayl jeh'n *[[Rigsfællesskabet]]*. Ta faggys-chianglaghyn  oc lesh yn Eeslynn, Shetlynn, yn Orkaid, ny h-Ellanyn Sheear as Greenlynn. Va'n ellanragh rheynnit magh ass Norlynn 'sy vlein 1814. Ta Tórshavn ard-valley yn ellanragh.

## Shennaghys
Cha nel shennaghys ny traaghyn toshee yn ellanragh dy mie er fys. Haink monnee Yernagh gys yn ellanragh 'sy sheyoo eash, as hug ad lhieu stiagh kirree as corkey, as y çhenn-Yernish ayns y çheer. Mygeayrt y vlein 650, haink ny Loghlynee lesh y çhengey oc. Ec jerrey y chied eash jeig va'n ellanragh currit stiagh myr cooid jeh Norlynn. Rere Unnaneys Kalmar 'sy vlein 1380 va reiltys ny Danvarg cur yn ellanragh foee stiurey. Haink yn aachummey gys ny hellanyn ayns 1538. Rere Conaant Kiel 'sy vlein 1814 v'ad freilt ec y Danvarg. Hooar yn ellanragh reill thie ayns 1948. Cha nel yn ellanragh ny voayl yn Unnaneys Oarpagh gy dy dy vel y Danvarg currit stiagh ayn.

## Ardjyn as baljaghtyn
&nbsp;&nbsp;&nbsp;&nbsp;&nbsp;&nbsp;*Ard-artyn: [[Ardjyn ayns Ellanyn ny Geyrragh]] as [[Baljaghtyn ayns Ellanyn ny Geyrragh]]

Ta ny hellanyn rheynnit ayns 34 [[Baljaghtyn ayns Ellanyn ny Geyrragh|baljaghtyn]] (*kommunur*). Ta mygeayrt 120 [[Rolley baljyn ayns Ellanyn ny Geyrragh|baljyn]] soit ayns ny baljaghtyn.

Rere tradishoon, ta shey [[Ardjyn ayns Ellanyn ny Geyrragh|sýslur]] ("ardjyn"; [[Norðoyar]], [[Eysturoy]], [[Streymoy]], [[Vágar]], [[Sandoy]] as [[Suðuroy]]) ayn. Jiu, she ard poleenagh eh *sýslur* agh ta'n fockle currit dys ny hardjyn çheeroaylleeagh. Ayns shenn hraaghyn va [[ting (quaiyl)|ting]] (quaiyl) ec chooilley *sýsla*, yn várting (*ting* arree).

== Çheer-oaylleeaght ==


Ta Ellanyn ny Geyrragh ellanragh ta soit eddyr y [[Yn Vooir Loghlynagh|Vooir Loghlynagh]] as y [[Yn Keayn Sheear|Keayn Sheear]] co`aggys eddyr [[Shetlynn]], [[yn Eeslynn]] as [[Norlynn]]. T'ad soit ec co-oardinaidyn 62°00′ Hwoaie 06°47′ Heear.

Ta eaghtyr 1,399km<sup>2</sup> oc, as cha nel ard-awinyn ny loghyn ayn. Ta 1,117km jeh coose. She [[Lítla Dímun]] yn un ellan neuchummaltit. Ellanyn cregganagh lesh tullaghyn beggey t'ayn; ta ny cooseyn çhemmit lesh eaynnee. T'eh [[Slættaratindur]] (882m) yn boayl s'yrjey.
<div style="clear:left"></div>
=== Foddid gys ny hellanyn as ny çheeraghyn sniessey ===
* [[Rònaidh]] (neuchummaltit, Nalbin): 256&nbsp;[[Kilometer|km]] (159&nbsp;[[Meeiley|meeillaghyn]])
* [[Sula Sgeir]] (neuchummaltit, Nalbin): 257&nbsp;km (160&nbsp;meeillaghyn)
* [[Shetlynn]] ([[Fughlaigh]]) (Nalbin): 284&nbsp;km (176&nbsp;meeillaghyn)
* [[Nalbin]] (Çheer vooar): 310&nbsp;km (193&nbsp;meeillaghyn)
* [[yn Eeslynn]]: 450&nbsp;km (280&nbsp;meeillaghyn)
* [[Norlynn]]: 675&nbsp;km (419&nbsp;meeillaghyn)
* [[Nerin]]: 678&nbsp;km (421&nbsp;meeillaghyn)

== Ymmyrkey ==


Ta shirveish skedjalit ass [[Purt Aeragh Vágar]] er ellan [[Vágoy]] gys king jurnaa myr [[Reykjavík]], [[København]], [[Oslo]], [[Lunnin-Stansted]] a.r.e. She [[Atlantic Airways]] y lhuingys aer smoo ayns Ellanyn ny Geyrragh.

Ayns shenn hraaghyn cha row agh corys ymmyrkee gyn anchoodaghey ayn. Jiu, ta 80% jeh'n phobble kianglt ry-cheilley lesh corys thiollaneyn fo-honn, droghadyn as taagheryn eddyr ny tree ellanyn smoo as tree ellanyn elley da yn shiar hwoaie. Ta baataghyn assaig eddyr ad as ny daa ellan da yn jiass.

== Sleih ==
'Sy vlein 2007 va 8,500 dy 'leih cummal er yn ellanragh. She [[Faaroee]] yn tromlagh mooar jeh'n phobble, jeh sluight [[Ny Loghlynee|Nordagh]] as [[Ny Celtiee|Celtiagh]].

=== Çhengey ===
Ta'n [[Faaroish|'Aaroish]] ny kied çhengey loayrit ayns ny hellanyn. T'ee nane jeh ny [[çhengaghyn Germaanagh]] by loo. Ta grammadeys ny çhengey gollrish [[Eeslynnish]] as [[Loghlynish]]. Agh ta'n çhengey loayrit gollrish y [[Norlynnish]] as ee anchasley rish yn Eeslynnish. Ayns y 20oo eash hooar Faaroish e stayd oikoil, as, rere dy vel yn ellanragh ny oltey jeh'n Ream Danvargagh, ta'n [[Danvargish]] gynsagh.

=== Craueeaght ===
Rere [[Saga Færeyinga]], hug [[Sigmundur Brestisson]] y [[Creestiaght|Chreestiaght]] gys ny hellanyn 'sy vlein 999. Ansherbee, rere [[shenndaaleeaght]] ayns [[Leirvík]] foddee eh dy vel y Chreestiaght ayns ne hellenyn 150 bleeantyn roish. Va aachummey ny hagglish Aaroagh creaghnit er 1 Jerrey Geuree 1540. Rere stayraa oikoil ta 84.1% jeh'n phobble ny olteyn er yn [[Agglish Ashoonagh Aaroagh]] (Fólkakirkjan), t'ayns ny cummey [[Lutheraght]].

Ayns ny 1820yn va'n ghleashaght crauee Sushtallagh Creestee, ny [[Braaraghyn Plymouth]] currit er bun ayns [[Sostyn]]. 'Sy vlein 1865, haink oltey y ghleashaght gys yn ellanragh trooid Shetlynn. Ec jerrey yn 19oo eash va 30 olteyn jeh ny Braaraghyn Plymouth Faaroagh. Jiu, ta mygeayrt 10% jeh'n phobble ny olteyn yn *Brøðrasamkoman'' (cohionnal ny Braaraghyn Foshlit). Ta 170 jeh'n phobble ny olteyn ny hAgglish Chatoleagh.

T'ad Skyll Noo Olaf as moir-agglish Magnus ayns Kirkjubøur, yn Vesturkirkjan as y Skyll Maria ayns Tórshavn, Skyll Fámjin, as Christianskirkjan ayns Klaksvík ny kialteenyn as enney share err orroo.

## Baljyn

Ta nuy baljyn ayns yn ellanragh lesh earroo yn phobble ny smoo ny 1,000 dy 'leih. T'ad yn ard-valley Tórshavn (12,582), Klaksvík (4,681), Hoyvík (2,951), Argir (1,907), Fuglafjørður (1,542), Vágur (1,402), Vestmanna (1,251), Tvøroyri (1,170) as Miðvágur (1,032).

## Laaghyn seyr y theay

: Laa ny Bleeaney Noa, 1 Jerrey Geuree
: Jerdein Chorp Chreest 
: Jeheiney Chaisht
: Jedoonee Chaisht 
: Jelune Caisht
: Laa Brattagh, 25 Averil
: Laa Padjeragh Cadjin (Store Bededag), Yn 4oo Eney erreish Caisht
: Jerdein Frastyl
: Doonaght Kingeesh, 4 Mean Souree
: Jelune Kingeesh, 5 Mean Souree
: Laa Bunraght, 5 Mean Souree (Lieh-laa Seyr)
: Oie Olav Noo, 28 Jerrey Souree (Lieh-laa Seyr)
: Laa Olav Noo, 29 Jerrey Souree (Laa Ashoonagh)
: Oie'll Voirrey, 24 Mee ny Nollick
: Laa Nollick, 25 Mee ny Nollick
: Laa'l Shelg yn Drean, 26 Mee ny Nollick
: Oie ny Bleeaney Noa, 31 Mee ny Nollick (Lieh-laa Seyr)


## Laaragh fotografyn

Image:Faroese-Student-Midnamskolen 2003.jpg|Coamrey tradishoonagh
Image:Tinganes, Tórshavn 2004.1.jpg|Kione çheerey y Tinganes ayns Tórshavn, ynnyd y reiltys
Image:Porkeri (faroe islands) mountains.JPG|Porkeri er Suðuroy
Image:Harbour of klaksvik, faroe islands.jpg|Yn balley Klaksvík
Image:Sorvagur, faroe islands, view on mykines.jpg|Sørvágur er Vágar
Image:Vagur, Faroe Islands, in the winter, sunlight on slope.JPG|Vágur er Suðuroy
Image:Porkeris kirkja 2004.jpg|Keeill ayns Porkeri
Image:Hestur.2.jpg|Hestur
Image:Vestmannabjørgini, Faroe Islands.JPG|Vestmannabjørgini
Image:Beinisvord, westcoast of suduroy, faroe islands.JPG|Reayrt ass baare Beinisvørð
Image:Risin and Kellingin.JPG|Risin og Kellingin
Image:Sheep (Faroe Islands).jpg|Keyrrey Faaroagh


## Jeeagh neesht er
* Faaroish
* Tórshavn
* Faaroee
* Rigsfællesskabet

## Noteyn

## Imraaghyn

## Kianglaghyn magh
* Ynnyd-eggey oikoil Oik yn Ard-Vinishter
* Lioarlan Ashoonagh Ellanyn ny Geyrragh
* Visit Faroe Islands - Ynnyd turrysagh oikoil